અમદાવાદ: શહેરભરમાં રસ્તા ચોમાસાના પહેલા જ રાઉન્ડમાં છથી સાડા છ ઇંચ જેટલા છૂટાછવાયા અને હળવા વરસાદના મારથી ધોવાઇ જતાં શહેરના શાસકો અને વહીવટીતંત્રની આબરૂના લીરેલીરા ઊડીને અમદાવાદ કોર્પોરેશનમાં સતત વધતા જતા ભ્રષ્ટાચારથી નાગરિકો રોષે ભરાયા છે, જોકે અત્યારે તો ઊબડખાબડ રસ્તા ઉપરાંત ધૂળ અને માટીથી લોકો ત્રાહિમામ્ છે. ધૂળથી બચવા વાહનચાલકોને ગોગલ્સ પહેરવાની અને મોઢાને રૂમાલથી બાંધવાની ફરજ પડી રહી છે. તેમ છતાં અમદાવાદીઓને દિવાળીના સપરમા દિવસોમાં પણ ઊબડખાબડ રસ્તા અને ધૂળ-માટીનો પનારો પડવાનો છે.